Живоин Лазиќ

Живоин "Жика" Лазиќ (срп. Живојин Лазић; 12 февруари 1876 – 7 ноември 1958) бил српски и југословенски политичар. Тој бил првиот бан на Вардарската Бановина од 9 октомври 1929 до 1932 година, како и министер за внатрешни работи од 2 јули 1932 до 20 декември 1934 година.

 Биографија 

 Бан 
Живојин Лазиќ бил прв бан на Вардарската Бановина. На таа функција бил поставен со указ од 9 октомври 1929, а негови помошници биле Милан Николиќ, пота Драгомир Тодоровиќ и од април 1931 Јаниќије Красојевиќ. Потекнувал од таковскиот крај и бил правник по струка. Обавувал повеќе полициски функции во предвоената полиција во Кралството Србија – од писар до инспектор и окружен началник. Во Скопје пристигнал со воз во декември 1929, а го дочекале скопскиот градоначалник Јосиф Михајловиќ, генералот Катаниќ, командант на Граничните трупи, мноштво граѓани и селани од околните села. Лазиќ брзо се уходал во новата должност, бидејќи добро ги познавал овие краеви. Во текот на мај и јуни 1930 обавил две инспекциски патувања низ Вардарската бановина, ветувајќи успат помош на просветните и здравствените установи, старите занаети и најавувајќи итни поправки на патиштата, пошумување на голините и др.

За време на мандатот на Лазиќ, Повардарието го погодило силен земјотрес во март 1931, па така банот имал и доста вонредни активности. Тој во февруари 1932 на барање на маршалот на дворот направил фото-албум на погодените места, кои подоцна по кралски налог биле обновени со помош на војската и цивилни мајстори и работници.

 Наводи 

 Извори 


Категорија:Југословенски политичари